b'\n_START_ARTICLE_\nPagnanakaw\n_START_PARAGRAPH_\nSa karaniwang gamit, ang pagnanakaw (sa Ingles: theft) ay ang pagkuha ng pagmamay-ari ng ibang tao nang walang pahintulot o pagpayag nito na may tangkang agawan ang talagang may-ari nito. Ginagamit din ang salita sa impormal na mabilisang katawagan sa ilang mga krimen laban sa ari-arian, tulad ng panloloob, paglustay, larceny (pagnanakaw ng ari-arian), pagdambong, puwersahang pagnanakaw (robbery), pagnanakaw na tindahan (shoplifting), pagnanakaw ng aklat sa aklatan (library theft), at pandaraya (i.e., ang pagkuha ng salapi sa pagkukunwari). Sa ilang  hurisdiksyon, tinuturing na kasing-kahulugan ng larceny ang pagnanakaw  (sa Tagalog, pagnanakaw din ang tawag sa larceny); sa iba, pinalitan ng pagnanakaw ang larceny. Sinuman ang gumagawa ng pagnanakaw o gumagawa ng karera sa pagnanakaw ay tinatawag na magnanakaw._NEWLINE_Ang pagnanakaw ay ang pangalan ng sala ayon sa batas sa California, Canada, England at Wales, Hong Kong, Hilagang Ireland, Ireland, at Victoria (Australia).'